CELEX: 32019D0065
Language: fi
Date: 2019-01-14 00:00:00
Title: Komission täytäntöönpanopäätös (EU) 2019/65, annettu 14 päivänä tammikuuta 2019, päätöksen 2003/467/EY liitteiden I ja II muuttamisesta siltä osin kuin on kyse tuberkuloosista ja luomistaudista virallisesti vapaasta asemasta ja päätöksen 93/52/ETY liitteen II muuttamisesta siltä osin kuin kyse on tiettyjen Espanjan alueiden luomistaudista (B. melitensis) virallisesti vapaasta asemasta (tiedoksiannettu numerolla C(2019) 39) (ETA:n kannalta merkityksellinen teksti.)

16.1.2019   
               
               
                  FI
               
               
                  Euroopan unionin virallinen lehti
               
               
                  L 13/8
               
            
         KOMISSION TÄYTÄNTÖÖNPANOPÄÄTÖS (EU) 2019/65,
         annettu 14 päivänä tammikuuta 2019,
         päätöksen 2003/467/EY liitteiden I ja II muuttamisesta siltä osin kuin on kyse tuberkuloosista ja luomistaudista virallisesti vapaasta asemasta ja päätöksen 93/52/ETY liitteen II muuttamisesta siltä osin kuin kyse on tiettyjen Espanjan alueiden luomistaudista (B. melitensis) virallisesti vapaasta asemasta
         
            
               (tiedoksiannettu numerolla C(2019) 39)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A.I olevan 4 kohdan ja liitteessä A.II olevan 7 kohdan,
         ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II jakson,
         sekä katsoo seuraavaa:
         
                     (1)
                  
                  
                     Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset sille, että jäsenvaltio tai sen alue voidaan julistaa tuberkuloosista tai luomistaudista virallisesti vapaaksi nautakarjojen osalta.
                  
               
                     (2)
                  
                  
                     Komission päätöksen 2003/467/EY (3) 1 artiklassa säädetään, että sen liitteessä I olevassa 2 luvussa luetellut jäsenvaltioiden alueet julistetaan tuberkuloosista virallisesti vapaiksi nautakarjojen osalta.
                  
               
                     (3)
                  
                  
                     Espanja on toimittanut komissiolle asiakirjat, jotka osoittavat että Galician itsehallintoalueen maakunta Pontevedra täyttää direktiivissä 64/432/ETY vahvistetut tuberkuloosista virallisesti vapaan alueen edellytykset nautakarjojen osalta.
                  
               
                     (4)
                  
                  
                     Espanjan toimittamien asiakirjojen arvioinnin perusteella Galician itsehallintoalueen maakunta Pontevedra olisi tunnustettava tuberkuloosista virallisesti vapaaksi nautakarjojen osalta.
                  
               
                     (5)
                  
                  
                     Päätöksen 2003/467/EY liitettä I olisi sen vuoksi muutettava.
                  
               
                     (6)
                  
                  
                     Päätöksen 2003/467/EY 2 artiklassa säädetään, että sen liitteessä II olevassa 2 luvussa luetellut jäsenvaltioiden alueet julistetaan luomistaudista virallisesti vapaiksi nautakarjojen osalta.
                  
               
                     (7)
                  
                  
                     Espanja on toimittanut komissiolle asiakirjat, jotka osoittavat, että Madridin ja Valencian itsehallintoalueet ja Andalusian itsehallintoalueen maakunnat Almería, Granada ja Jaen täyttävät direktiivissä 64/432/ETY vahvistetut luomistaudista virallisesti vapaan alueen edellytykset nautakarjojen osalta.
                  
               
                     (8)
                  
                  
                     Espanjan toimittamien asiakirjojen arvioinnin perusteella Madridin ja Valencian itsehallintoalueet ja Andalusian itsehallintoalueen maakunnat Almeria, Granada ja Jaen olisi tunnustettava luomistaudista virallisesti vapaiksi nautakarjojen osalta.
                  
               
                     (9)
                  
                  
                     Päätöksen 2003/467/EY liitettä II olisi sen vuoksi muutettava.
                  
               
                     (10)
                  
                  
                     Direktiivissä 91/68/ETY vahvistetaan eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa luomistaudista (B. melitensis) virallisesti vapaiksi lammas- ja vuohikarjojen osalta.
                  
               
                     (11)
                  
                  
                     Komission päätöksessä 93/52/ETY (4) säädetään, että sen liitteessä II luetellut jäsenvaltioiden alueet vahvistetaan luomistaudista (B. melitensis) virallisesti vapaiksi lammas- ja vuohikarjojen osalta direktiivissä 91/68/ETY vahvistettujen edellytysten mukaisesti.
                  
               
                     (12)
                  
                  
                     Espanja on toimittanut komissiolle asiakirjat, jotka osoittavat, että Madridin itsehallintoalue, Andalusian itsehallintoalueen maakunta Cádiz ja Kastilia-La Manchan itsehallintoalueen maakunta Ciudad Real täyttävät direktiivissä 91/68/ETY vahvistetut luomistaudista (B. melitensis) virallisesti vapaan aseman edellytykset lammas- ja vuohikarjojen osalta.
                  
               
                     (13)
                  
                  
                     Espanjan toimittamien asiakirjojen arvioinnin perusteella Madridin itsehallintoalue, Andalusian itsehallintoalueen maakunta Cádiz ja Kastilia-La Manchan itsehallintoalueen maakunta Ciudad Real olisi tunnustettava luomistaudista (B. melitensis) virallisesti vapaiksi lammas- ja vuohikarjojen osalta.
                  
               
                     (14)
                  
                  
                     Sen vuoksi päätöksen 93/52/ETY liitettä II olisi muutettava.
                  
               
                     (15)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2003/467/EY liitteet I ja II tämän päätöksen liitteen I mukaisesti.
         
         
            2 artikla
            Muutetaan päätöksen 93/52/ETY liite II tämän päätöksen liitteen II mukaisesti.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 14 päivänä tammikuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL 121, 29.7.1964, s. 1977/64.
         
            (2)  EYVL L 46, 19.2.1991, s. 19.
         
            (3)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
         
            (4)  Komission päätös 93/52/ETY, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (EYVL L 13, 21.1.1993, s. 14).
      
      
         
            LIITE I
            Muutetaan päätöksen 2003/467/EY liitteet I ja II seuraavasti:
            
                        1)
                     
                     
                        Korvataan liitteessä I olevassa 2 luvussa oleva Espanjaa koskeva kohta seuraavasti:
                        ”Espanjassa:
                        
                                    —
                                 
                                 
                                    Kanariansaarten itsehallintoalue,
                                 
                              
                                    —
                                 
                                 
                                    Galician itsehallintoalue: Pontevedran maakunta.”
                                 
                              
                  
                        2)
                     
                     
                        Korvataan liitteessä II olevassa 2 luvussa oleva Espanjaa koskeva kohta seuraavasti:
                        ”Espanjassa:
                        
                                    —
                                 
                                 
                                    Andalusian itsehallintoalue: Almerían, Granadan ja Jaenin maakunnat,
                                 
                              
                                    —
                                 
                                 
                                    Asturian itsehallintoalue,
                                 
                              
                                    —
                                 
                                 
                                    Baleaarien itsehallintoalue,
                                 
                              
                                    —
                                 
                                 
                                    Kanariansaarten itsehallintoalue,
                                 
                              
                                    —
                                 
                                 
                                    Kastilia-La Manchan itsehallintoalue,
                                 
                              
                                    —
                                 
                                 
                                    Kastilia ja Leónin itsehallintoalue: Burgosin, Sorian, Valladolidin ja Zamoran maakunnat,
                                 
                              
                                    —
                                 
                                 
                                    Katalonian itsehallintoalue,
                                 
                              
                                    —
                                 
                                 
                                    Galician itsehallintoalue,
                                 
                              
                                    —
                                 
                                 
                                    La Riojan itsehallintoalue,
                                 
                              
                                    —
                                 
                                 
                                    Madridin itsehallintoalue,
                                 
                              
                                    —
                                 
                                 
                                    Murcian itsehallintoalue,
                                 
                              
                                    —
                                 
                                 
                                    Navarran itsehallintoalue,
                                 
                              
                                    —
                                 
                                 
                                    Baskimaan itsehallintoalue,
                                 
                              
                                    —
                                 
                                 
                                    Valencian itsehallintoalue.”
                                 
                              
                  
      
      
         
            LIITE II
            Korvataan päätöksen 93/52/ETY liitteessä II oleva Espanjaa koskeva kohta seuraavasti:
            ”Espanjassa:
            
                        —
                     
                     
                        Aragonian itsehallintoalue,
                     
                  
                        —
                     
                     
                        Andalusian itsehallintoalue: Cádizin maakunta,
                     
                  
                        —
                     
                     
                        Asturian itsehallintoalue,
                     
                  
                        —
                     
                     
                        Baleaarien itsehallintoalue,
                     
                  
                        —
                     
                     
                        Kanariansaarten itsehallintoalue,
                     
                  
                        —
                     
                     
                        Kantabrian itsehallintoalue,
                     
                  
                        —
                     
                     
                        Kastilia-La Manchan itsehallintoalue: Albaceten, Ciudad Realin, Cuencan ja Guadalajaran maakunnat,
                     
                  
                        —
                     
                     
                        Kastilia ja Leónin itsehallintoalue,
                     
                  
                        —
                     
                     
                        Katalonian itsehallintoalue,
                     
                  
                        —
                     
                     
                        Extremaduran itsehallintoalue,
                     
                  
                        —
                     
                     
                        Galician itsehallintoalue,
                     
                  
                        —
                     
                     
                        La Riojan itsehallintoalue,
                     
                  
                        —
                     
                     
                        Madridin itsehallintoalue,
                     
                  
                        —
                     
                     
                        Navarran itsehallintoalue,
                     
                  
                        —
                     
                     
                        Baskimaan itsehallintoalue,
                     
                  
                        —
                     
                     
                        Valencian itsehallintoalue.”